ມົສກູແລະເຕຫະຣ່ານ ປະນາມ ການລົງໂທດໃໝ່ ຕໍ່ອີຣ່ານ
ອີຣ່ານ ແລະຣັດເຊຍ ທີ່ເປັນພັນທະມິດ ທີ່ມີອໍານາດຂອງອີຣ່ານ ປະນາມການລົງໂທດ ຂອງພວກປະເທດຕາເວັນຕົກ ຕໍ່ອີຣ່ານ ທີ່ປະກາດໃຫ້ຮູ້ ໃນວັນຈັນວານນີ້.
ອີຣ່ານແລະຣັດເຊຍ ຊຶ່ງເປັນພັນທະມິດທີ່ມີພະລັງອໍານາດຂອງອີຣ່ານ ໄດ້ປະນາມການ ລົງໂທດຕື່ມອີກຂອງພວກປະເທດຕາເວັນຕົກຕໍ່ພາກສ່ວນການເງິນ ສານເຄມີນໍ້າມັນ ແລະດ້ານພະລັງງານຂອງລັດຖະບານເຕຫະຣ່ານນັ້ນ ໂດຍເອີ້ນການເອົາມາດຕະການ ດັ່ງກ່າວວ່າຜິດກົດໝາຍແລະ ໄຮ້ປະໂຫຍດ ສະຫະລັດ ການາດາ ແລະອັງກິດຕ່າງກໍປະກາດໃຫ້ຮູ້ໃນເອົາບາດກ້າວໃໝ່ໃນວັນຈັນ ວານນີ້ ເພື່ອເພີ່ມທະວີຄວາມກົດດັນທາງດ້ານເສດຖະກິດຕໍ່ອີຣ່ານ ໃນການສະໜອງ ຕອບຕໍ່ຄວາມເປັນຫ່ວງຂອງນາໆຊາດທີ່ວ່າ ອິຣ່ານກໍາລັງພັດທະນາພວກອາວຸດ ນີວເຄລຍນັ້ນ ໂຄສົກປະຈໍາກະຊວງການຕ່າງປະເທດອີຣ່ານ ທ່ານ Ramin Mehmanparast ກ່າວ ໃນວັນອັງຄານມື້ນີ້ວ່າ ການເອົາບາດກ້າວແຕ່ຝ່າຍດຽວຂອງພວກ 3 ປະເທດນີ້ ເກືອບ ທໍ່ກັບວ່າ ເປັນການໂຄສະນາຊວນເຊື່ອແລະການເຮັດສົງຄາມຈິດຕະສາດ ແລະທ່ານທໍາ ນາຍວ່າ ການເອົາບາດກ້າວເຫລົ່ານີ້ຈະພິສູດໃຫ້ເຫັນວ່າ ບໍ່ມີປະສິດທິພາບ ໂດຍກ່າວວ່າ ສາຍພົວພັນດ້ານການຄ້າແລະເສດຖະກິດຂອງອີຣ່ານກັບສະຫະລັດແລະອັງກິດ ກໍມີ ຈໍານວນນ້ອຍຢູ່ແລ້ວ ນອກນີ້ ກະຊວງການຕ່າງປະເທດຣັດເຊຍເອີ້ນການລົງໂທດນີ້ວ່າເປັນສິ່ງທີ່ຮັບເອົາບໍ່ໄດ້ ແລະຂັດກັບກົດໝາຍສາກົນ ກຸງມອສກູພ້ອມກັບກຸງປັກກິງໄດ້ກີດກັນຕໍ່ການເອົາມາດ ຕະການລົງໂທດຕື່ມອີກຕໍ່ກຸງເຕຫະຣ່ານ ບໍ່ໃຫ້ໄປເຖິງສະພາຄວາມໝັ້ນຄົງສະຫະປະຊາ ຊາດ ເພື່ອໃຫ້ຮັບຮອງເອົານັ້ນ ໄດ້ມີການຮັບຜ່ານການລົງໂທດຂອງສະຫະປະຊາຊາດ ຕໍ່ອິຣ່ານນັ້ນ ໄປແລ້ວ 4 ຮອບ ກຸງວໍຊິງຕັນ ກ່າວໃນວັນຈັນວານນີ້ວ່າ ຕົນຈະທໍາການລົງໂທດໃສ່ສິນຄ້າແລະການບໍລິການ ທີ່ນຳໃຊ້ໂດຍອຸດສາຫະກໍານໍ້າມັນແລະແກັສທໍາມະຊາດຂອງອີຣ່ານເພື່ອຂັດຂວາງພວກ ບໍລິສັດຕ່າງປະເທດໄປລົງທຶນໃນພາກສ່ວນດັ່ງກ່າວ ນອກນັ້ນສະຫະລັດຍັງໄດ້ປະກາດ ໃຫ້ຮູ້ເຊ່ນກັນ ກ່ຽວກັບການປຸກລະດົມທາງດ້ານການທູດໃນທົ່ວໂລກເພື່ອຊຸກຍູ້ໃຫ້ປະເທດ ຕ່າງໆຊື້ສານເຄມີນໍ້າມັນຈາກປະເທດອື່ນໆ